สรุป 5 หุ้นเด่นราคาขึ้นแรง-ลงแรงประจำวันนี้
สรุป 5 หุ้นเด่นราคาขึ้นแรง-ลงแรงประจำวันนี้
16 ก.ค. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
 
สำหรับหุ้นที่ร่วงแรงประจำวันนี้ (16 ก.ค.) ได้แก่
ราคาหุ้น บริษัท ทีพีไอ โพลีน จำกัด (มหาชน) หรือ TPIPL ปิดตลาดวันนี้อยู่ที่ 2.66 บาท ลดลง 0.26 บาท หรือ 8.90% มูลค่าซื้อขาย 3.17 พันล้านบาท ทั้งนี้ ราคาหุ้นเปิดตลาดที่ 2.78 บาท ต่ำสุดที่ 2.60 บาท สูงสุดที่ 2.78 บาท
โดยราคาหุ้นที่ปรับตัวลงแรง เนื่องจาก TPIPL ถูกฟ้องในคดีแพ่งเกี่ยวกับเรื่องการทำแร่นอกเขตประทานบัตร โดยได้ฟ้องร้องเรียกค่าเสียหายเป็นจำนวนเงินประมาณ 4 พันล้านบาท ทั้งนี้ บริษัทแจงว่าไม่ได้กระทำผิดตามคำฟ้องร้อง และบริษัทจะใช้สิทธิทางกฎหมายเพื่อต่อสู้คดีต่อไป
ราคาหุ้นบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ปิดตลาดวันนี้อยู่ที่ 98.25 บาท ลบ 2.25 บาท หรือ 2.24% สูงสุดที่ 100.50 บาท และต่ำสุดที่ 98.25 บาท มูลค่าซื้อขาย 1.37 พันล้านบาท
 
สำหรับหุ้นที่ขึ้นแรงประจำวันนี้ (16 ก.ค.) ได้แก่
บริษัท คิวทีซี เอนเนอร์ยี่ จำกัด (มหาชน) หรือ QTC ปิดตลาดที่ระดับ 5.00 บาท บวก 0.52 บาท หรือ 11.61% ด้วยมูลค่าซื้อขาย 27.95 ล้านบาท เปิดตลาดที่ 4.62 บาท ต่ำสุดที่ 4.58 บาท สูงสุดที่ 5.30 บาท
บล.ดีบีเอส วิคเคอร์ส ระบุในบทวิเคราะห์วันนี้ (16 ก.ค. ) ว่า QTC อุตสาหกรรมหม้อแปลงไฟฟ้าปีนี้จะฟื้นตัวอย่างมีนัยสำคัญจากปีก่อนที่งานภาครัฐบาลชะลอ แต่จะกลับมาในปีนี้ ตั้งแต่ไตรมาส 2
ราคาหุ้นบริษัท บางกอกแร้นช์ จำกัด (มหาชน) หรือ BR ปิดตลาดวันนี้ อยู่ที่ 11.70 บาท บวก 1.40 บาท หรือ 13.59% สูงสุดที่ 11.90 บาท ต่ำสุดที่ 10.40 บาท มูลค่าซื้อขายที่ 2.91 พันล้านบาท
บล.บัวหลวง ระบุในบทวิเคราะห์(15 ก.ค.)ว่า แนะนำ “ซื้อ” BR ราคาเป้าหมาย 13.20 บาท/หุ้น  มองว่าบริษัทมีอัพไซด์จากการขยายกำลังการผลิตอีก 50% ซึ่งจะเพิ่มได้ในไตรมาส 3/60 และผลประโยชน์จากการอ่อนค่าของ THB เทียบกับ USD
ราคาหุ้นบริษัท ไลฟ์ อินคอร์ปอเรชั่น จำกัด (มหาชน) หรือ LIVE ปิดตลาดวันนี้อยู่ที่ 0.68 บาท บวก 0.08 บาท หรือ 13.33% สูงสุดที่ 0.71 บาท และต่ำสุดที่ 0.61 บาท มูลค่าซื้อขาย 425.153 ล้านบาท
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 